stanford-oval/wikipedia huggingface dataset:
תסמונת פוסט פוליו
מכניזם

תיאוריות רבות הוצעו כדי להסביר את תסמונת פוסט-פוליו. עם זאת לא ידוע בוודאות מה הם הגורמים לתופעה. התיאוריה המקובלת ביותר היא "עייפות עצבית". יחידה מוטורית היא תא עצב (או נוירון) וסיבי השריר שהוא מפעיל. נגיף הפוליו תוקף נוירונים ספציפיים בגזע המוח ובתאי החומר האפור שבחוט השדרה וכתוצאה מכך הורג חלק ניכר מתאי העצב המוטוריים השולטים בשרירי השלד. במאמץ לפצות על אובדן תאי העצב האלו, תאי העצב המוטוריים ששרדו מפתחים שלוחות של עצבים חדשים שמקושרים לסיבי השריר שתאי העצב המוטוריים שלהם מתו. התוצאה היא התאוששות מסוימת של התנועה ופיתוח של יחידות מוטוריות מוגדלות.
תיאוריה זו מניחה כי הגדלה של סיבי הנוירון המוטורי מציבה לחץ מטבולי נוסף על גוף תאי העצב כדי להזין את הסיבים הנוספים. לאחר שנים של שימוש, הלחץ הזה עשוי להיות יותר ממה שהנוירון יכול להתמודד, מה שמוביל להידרדרות הדרגתית של הסיבים הנבטים, ובסופו של דבר, הנוירון עצמו. זה גורם לחולשת שרירים ושיתוק. שיקום תפקוד העצבים עשוי להתרחש בחלק מהסיבים בפעם השנייה, אך בסופו של דבר, מסופי העצבים לא מתפקדים ומתרחשת חולשה קבועה. כאשר נוירונים אלו אינם ממשיכים לנבוט, עייפות מתרחשת עקב הדרישה המטבולית הגוברת של מערכת העצבים. גם תהליך ההזדקנות הרגיל עשוי לשחק תפקיד. דנרבציה ועצבוב מחדש מתרחשות, אך לתהליך העצוב מחדש יש גבול עליון שבו העצוב מחדש אינו יכול לפצות על הדנרבציה המתמשכת, ומתרחש אובדן של יחידות מוטוריות. מה שמפריע לשיווי המשקל של דנרבציה-עצירה מחדש וגורם לדנרבציה היקפית, עדיין לא ברור. עם הגיל, רוב האנשים חווים ירידה במספר הנוירונים המוטוריים בעמוד השדרה. מכיוון ששרדו פוליו כבר איבדו מספר ניכר של נוירונים מוטוריים, אובדן נוסף הקשור לגיל של נוירונים עשוי לתרום באופן משמעותי לחולשת שרירים חדשה. שימוש יתר ותת-שימוש בשרירים עלולים גם הם לתרום לחולשת שרירים.
תיאוריה נוספת היא שאנשים שהחלימו מפוליו מאבדים את תאי העצב הבריאים שנותרו בגופם בקצב מהיר מהרגיל. רק מעט ראיות שתומכות ברעיון זה. עלתה גם סברה כי זיהום הפוליו הראשוני גורם לתגובה אוטואימונית שבה מערכת החיסון של הגוף תוקפת תאים בריאים כאילו היו חומרים זרים. שוב, בהשוואה לעייפות עצבית, העדויות התומכות בתיאוריה זו מוגבלות למדי.
מכניזם > אִבחוּן

לא קל לאבחן תסמונת פוסט פוליו, מכיוון שקשה לברור את הסימפטומים של התסמונת הזאת מסיבוכים אחרים שקורים עקב הפוליו הראשוני ומהמכאובים והסיבוכים הרגילים של גיל הזִקנָה. לא נמצאה בדיקת מעבדה לאיבחון תסמונת פוסט-פוליו ואין כל קריטריון אבחון ספציפי אחר. עם זאת ידועים שלושה קריטריונים חשובים, שאחד מהם הוא עצם קיום האבחנה הקודמת של פוליו והזמן הארוך שעבר מההחלמה עד שהחלה חולשה הדרגתית.
באופן כללי אבחנה של התסמונת נעשית באמצעות שלילה של גורמים אפשריים אחרים. באמצעות בדיקה נוירולוגית הנעזרת בבדיקות מעבדה ניתן לקבוע איזה מרכיבים של הליקוי העצבי-שרירי התרחשו בעקבות הפוליו ואילו מרכיבים הם חדשים, וכך ניתן לשלול אבחנות אפשריות אחרות. קשה להגיע להערכה אובייקטיבית של כוח השרירים בתסמונת פוסט פוליו. כדי לקבוע איזה שינויים חלים בכוח השרירים רופאים נעזרים במדדים שונים כגון אלה של המועצה למחקר רפואי. האבחנה יכולה לעשות שימוש גם בדימות תהודה מגנטית, דימות מוחי, מחקרים אלקטרו-פיזיולוגיים, ביופסיית שרירים או ניקור מותני.
מכניזם > טיפול

הטיפול בתסמונת פוסט-פוליו נעשה על ידי הקלה על כאבים ומנוחה, למשל על ידי שימוש במכשירי הליכה (אנ') ובכיסא גלגלים ידני או ממונע, כלומר טיפול פליאטיבי. אין אפשרות להעניק מרפא ללוקים בתסמונת זו. עייפות נחשבת בדרך כלל לתסמין (סימפטום) המשתק ביותר. חיסכון באנרגיה יכול להפחית באופן משמעותי את פרקי העייפות. התנהגות כזאת מצריכה שינויים באורח החיים, למשל על ידי הוספת שנת צהריים, הפחתת עומס עבודה וירידה במשקל במקרים של השמנת יתר.
תרופות לטיפול בעייפות אינן יעילות בניהול תסמונת פוסט פוליו. אימוני כוח וסיבולת שרירים חשובים יותר מאשר היכולת לבצע פעילות אירובית מתמשכת. הטיפול צריך להתמקד בהידרותרפיה ופיתוח שגרות אחרות המעודדות כוח, אך אינן משפיעות על רמות העייפות.
מכיוון שתסמונת פוסט-פוליו עלולה לגרום לעייפות של שרירי הפנים, עלולים להופיע קושי בבליעה, קושי בדיבור או חוסר יכולת להשמיע דיבור. במקרים כאלה אנשים עלולים להגיע למצב של תת-תזונה. כדי להקל על תסמינים אלה מומלץ לאכול מנות קטנות יותר בכל פעם וחשוב לשבת בזמן האכילה. לעיתים יש צורך בתרגילי נשימה וחשוב לטפוח על החזה כדי לנקות את הריאות מהפרשות מדי תקופה. חשוב לשים לב לקשיי נשימה כדי להפחית את הסיכון לדלקת ריאות. חשוב להיגמל מעישון.
מכניזם > צפי רפואי (פּרוֹגנוֹזָה)

באופן כללי תסמונת פוסט-פוליו אינה מסכנת חיים. החריגים העיקריים הם במצב של קשיי נשימה חמורים. בהשוואה לאוכלוסיות בקרה לא נמצא כי התסמונת גורמת לעלייה בכמות הנוגדנים נגד נגיף הפוליו. מכיוון שלא מופרש נגיף פוליו בצואה, התסמונת אינה נחשבת לחזרה של מחלת הפוליו המקורית. יתר על כן, לא נמצאה ראייה לכך שנגיף הפוליו יכול לגרום לזיהום מתמשך בבני אדם. תסמונת פוסט-פוליו אינה מהווה סיכון מוגבר ל-ALS טרשת צדדית אמיוטרופית.
לא נערכו מספיק מחקרים ארוכי-שנים על הצפי הרפואי של תסמונת פוסט-פוליו. מצבי עייפות וקשיי ניידות בדרך כלל מוקלים וחוזרים לשגרה לאחר תקופת זמן ארוכה. הצפי הרפואי משתנה מאדם לאדם.
מכניזם > אֶפִּידֶמִיוֹלוֹגִיָה

85% מנפגעי הפוליו חווים תסמונת פוסט פוליו . בדרך כלל התסמונת מתרחשת 30–35 שנים לאחר המחלה עצמה, אך קיימת גם שונות בין 8 ל-71 שנים.. התסמונת מתרחשת מוקדם יותר אצל אנשים שנפגעו קשה יותר במחלה המקורית. ככל שעובר הזמן מן המחלה המקורית גובר הסיכון לתסמונת פוסט-פוליו. נשים נמצאות בסיכון גבוה יותר מגברים ללקות בתסמונת.
מכניזם > בישראל

"הביטוח הלאומי מפצה את נפגעי הפוליו תושבי ישראל, שלקו במחלת שיתוק ילדים בישראל ... הפיצוי והקצבה לנפגעי הפוליו אינם משפיעים על הקצבאות האחרות, שמשולמות לנפגעי הפוליו".
לקופות החולים בישראל ולבתי החולים יש מרפאות פוסט פוליו.
מכניזם > ראו גם

שיתוק ילדים
פול אלכסנדר
לקריאה נוספת

The Polio Paradox: What You Need to Know מאת: Richard L. Bruno HD
1650

שנת 1650 היא השנה ה-50 במאה ה-17. זוהי שנה רגילה, שאורכה 365 ימים. 1 בינואר 1650 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

14 בנובמבר – ויליאם השלישי מלך אנגליה (נפטר ב-1702)
נפטרו

11 בפברואר – רנה דקארט, פילוסוף ומתמטיקאי צרפתי (נולד ב-1596)
ראו גם

ילידי 1650‎
נפטרים ב-1650‎
Astronaut in the Ocean

"Astronaut in the Ocean" הוא שיר של הראפר האוסטרלי מאסקד וולף. השיר יצא במקור ביוני 2019, ולאחר מכן יצא מחדש על ידי אלקטרה רקורדס ב-6 בינואר 2021. בעקבות צאתו מחדש, השיר זכה להצלחה רבה במצעדים במדינות רבות, והגיע לעשירייה הפותחת בישראל, אוסטרליה, קנדה, פינלנד, גרמניה, נורווגיה, שווייץ ומדינות אירופאיות אחרות, וב-40 הראשונים במדינות אחרות רבות בהן אירלנד, הממלכה המאוחדת וארצות הברית.
רקע

השיר יצא במקור באמצעות הלייבל העצמאי טימוורק רקורדס ב-7 ביוני 2019, ובתחילה זכה להצלחה מינורית באוסטרליה, אך גם הפך לסינגל הפופולרי ביותר של מאסקד וולף באותה התקופה. עם זאת, בסוף 2020, השיר החל לתפוס יותר תשומת לב ברשתות החברתיות והיה בשימוש במגוון קליפים בפלטפורמת טיקטוק. כדי להניע עוד יותר את השיר, מאסקד וולף הוחתם על ידי אלקטרה רקורדס בתחילת 2021, תוך שהשיר יצא לאור מחדש ב-6 בינואר 2021. עד אז, השיר הגיע למעל ל-32 מיליון השמעות בספוטיפיי וצבר בהתמדה יותר כוח באמצעות המדיה החברתית וקליפים בטיקטוק. בפברואר 2021 הגיע השיר ל-100 מיליון השמעות בספוטיפיי והפך לשיר המושמע ביותר של טימוורק רקורדס. השיר נכלל גם בפלייליסט "The Shazam Predictions" שהורכב על ידי שזאם ואפל מיוזיק. על מילות השיר חשף הראפר: "'Astronaut in the Ocean' נוגע בדיכאון נפשי, איך הייתי תקוע במקום של חרדה והרגשה נמוכה". במהלך השיר, הראפר מספק תובנה למצבו הנפשי.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 3 |  |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 33 |  |
|  אירלנד | מצעד הסינגלים האירי | 14 |  |
|  אל סלוודור | מוניטור לטינו | 5 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי ה-R&B/היפ-הופ | 4 |  |
|  ארצות הברית | מיינסטרים טופ 40 | 15 |  |
|  ארצות הברית | מצעד השירים הקצביים | 6 |  |
|  ארצות הברית | מצעד 40 השירים למבוגרים | 27 |  |
|  גרמניה | GfK – טופ 100 | 4 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 7 |  |
|  הונגריה | Rádiós Top 40 | 1 |  |
|  הונדורס | Honduras Top 50 | 3 |  |
|  הממלכה המאוחדת | מצעד הסינגלים הבריטי | 14 |  |
|  הממלכה המאוחדת | מצעד שירי ה-R&B | 5 |  |
|  ולוניה | אולטראטופ 40 | 38 |  |
|  חבר המדינות | טופ-היט | 4 |  |
|  טורקיה | Türkiye Top 20 | 1 |  |
|  יוון | IFPI Greece | 1 |  |
|  ישראל | מדיה פורסט ישראל | 6 |  |
|  ליטא | AGATA | 1 |  |
|  מלזיה | RIM | 12 |  |
|  מקסיקו | טופ 100 – מקסיקו | 7 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 11 |  |
|  סלובקיה | ČNS IFPI | 1 |  |
|  פולין | ZPAV | 40 |  |
|  פורטוגל | מצעד הסינגלים הפורטוגזי | 3 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 26 |  |
|  צ'כיה | ČNS IFPI | 69 |  |
|  צרפת | SNEP | 29 |  |
|  קוסטה ריקה | מוניטור לטינו | 6 |  |
|  קנדה | קנדה הוט 100 | 5 |  |
|  רומניה | מצעד השירים הרומני | 1 |  |
|  רוסיה | טופ-היט | 3 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הבינלאומי של mako וגלגלצ | 21 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | 35,000 |
| ניו זילנד (RMNZ) | פלטינה | 30,000 |
הערות שוליים

↑  "Astronaut in the Ocean – Single by Masked wolf on Apple Music". נבדק ב-13 בפברואר 2021 – via Apple Music. {{cite web}}:  (עזרה)
↑  "Astronaut in the Ocean - Single by Masked wolf on Apple Music". נבדק ב-13 בפברואר 2021 – via Apple Music. {{cite web}}:  (עזרה)
↑  Triscari, Caleb (28 בינואר 2021). "Masked Wolf inks multi-album deal with US label Elektra Records". The Music Network. נבדק ב-13 בפברואר 2021. {{cite web}}:  (עזרה)
↑  "Masked Wolf, Serena Isioma, and Tai Verdes make it onto The Shazam Predictions 2021 playlist". Music News. 18 בינואר 2021. נבדק ב-13 בפברואר 2021. {{cite web}}:  (עזרה)
↑  "Get to know: Masked Wolf, who's taking Aussie hip hop in a new direction". Tone Deaf. 13 בינואר 2021. נבדק ב-13 בפברואר 2021. {{cite web}}:  (עזרה)
↑  Vogrin, Daniel (29 בינואר 2021). "Masked Wolf - "Astronaut in the Ocean"". WDR (בגרמנית). נבדק ב-13 בפברואר 2021. {{cite web}}:  (עזרה)
| --- | --- |
בקרת זהויות :  MusicBrainz release group: dbb8787c-4881-47f0-890a-7687c5546c9d
Bleeding Edge

| --- | --- |

 כללי
 תאריך הוצאה:  24 במרץ 2020   מחשב אישי   Xbox One
 סוגה:  זירת קרב מרובת משתתפים
 פיתוח:  Ninja Theory
 הוצאה לאור:  Microsoft Windows
 ארץ מקור:  הממלכה המאוחדת 
 שפות:  אנגלית, פורטוגזית, פולנית, נורווגית, קוריאנית, פורטוגזית ברזילאית, סינית מפושטת, רוסית, שוודית, סינית מסורתית, יפנית, הולנדית, איטלקית, צרפתית, פינית, גרמנית, ערבית, ספרדית, דנית, טורקית 
 דרישות תוכנה
 מנוע משחק:  Unreal Engine 4 
 מצבי משחק:  משחק מחשב מרובה משתתפים 
 פלטפורמות:  Xbox One   מחשב אישי (ווינדוס)
 www.bleedingedge.com
 
Bleeding Edge הוא משחק וידאו מהסוגה זירת קרב מרובת משתתפים אשר פותח על ידי חברת Ninja Theory והוצא לאור על ידי Xbox Game Studios ל-Xbox One ולמחשב אישי ב-24 במרץ 2020.
משחקיות

המשחק הוא בסגנון זירת קרב מרובת משתתפים, כשהשחקן יכול לבחור דמות אחת מתוך 12 דמויות מובנות המוצעות לו ולשחק איתה בתוך קבוצה כנגד הקבוצה היריבה. הדמויות מחולקות לשלוש קבוצות יכולת לפי יכולתן. תמיכה, שמבוססת יותר על הגנה, נזק, או "טנק", שמתמקד בעיקר כוח.
הדר יוסף

ערך זה עוסק בשכונה בתל אביב. אם התכוונתם למשמעות אחרת, ראו .
| --- | --- |

בתי הדר יוסף מכיוון פארק הירקון
 מידע
 עיר:  תל אביב-יפו
 שטח:  979 דונם
 אוכלוסייה:  7,190 (2012)
 קואורדינטות:  32°06′37″N 34°49′14″E﻿ / ﻿32.11027778°N 34.82043611°E﻿ / 32.11027778; 34.82043611
 שכונות נוספות בתל אביב-יפו
 he
 
בית כנסת בשכונה
מראה היציעים באצטדיון האתלטיקה
בית הוועד האולימפי הישראלי במרכז הספורט הלאומי תל אביב
שכונת הדר יוסף היא שכונה בצפון-מזרח העיר תל אביב, מצפון לנחל הירקון. שמונה כ-7,000 תושבים.
תולדות השכונה

השכונה נוסדה בשנת תש"ו (1946) אך אוכלסה רק ב-1949.
חלקו הראשון של שם השכונה משמר את שמו של 'גִ'סְר אֶל-הַדָּאר' (גשר שאון המים) הוא גשר עשר טחנות ('טאחונת אל הדר'). הגשר בגלגולו הנוכחי נבנה בסוף שנות ה-30 ביוזמת רשויות המנדט ובביצוע סולל בונה במהלך סלילת 'דרך הרצליה', שחיברה את קריית שאול, רמת השרון והרצליה לתל אביב. כיום שמו של הגשר הוא 'גשר הדר יוסף'.
חלקו השני של שם השכונה נקרא על שמו של יוסף שאול אלישר, גואל אדמות עבר הירקון מידי שבט אבו כישכ שעל מקצתן נבנתה השכונה. מצפון מזרח לשכונה 'Khirbet Hadrah', תוארכה על ידי הארכאולוג יעקב קפלן לימי החשמונאים, וסומנה במפת ה PEF בשנות ה-70 של המאה ה-19.
מאפייני השכונה וגבולותיה

השכונה גובלת מצפון ברחוב מבצע קדש, ברחוב בני אפרים ממערב, ברחוב פנחס רוזן ממזרח, וברחוב שטרית מדרום, אך בפועל עד נחל הירקון. השכונה סמוכה לשכונות שיכון דן, נאות אפקה א', ומעוז אביב, תל ברוך ולפארק הירקון מדרום.
מאפייני השכונה וגבולותיה > רחובות מרכזיים

רוב שמות הרחובות בשכונה מנציחים קהילות יהודיות שחרבו בשואה - קהילת אודסה, קהילת ורשה, קהילת לבוב, קהילת בודפשט, קהילת לודז', קהילת ביאליסטוק, קהילת צ'רנוביץ, קהילת בריסק וקהילת יאשי. רחובות אחרים הם רחוב פנחס רוזן (בתים 1–25), רחוב הרב מרק, רחוב מינץ, רחוב הדר יוסף, רחוב שלום אש, רחוב יד המעביר, רחוב יוסף קיציס ורחוב אמיל בריג.
מאפייני השכונה וגבולותיה > אופי הבתים בשכונה

בשל הבנייה החפוזה והצורך לשכן את אלפי העולים למדינה הצעירה, נבנו מבני מגורים בני שתי קומות בדרך כלל, שמונה משפחות בכל בניין. גודלה הממוצע של כל דירה היה 22 מ"ר. ככל שחלפו השנים תושבים רבים הגדילו בהזדמנויות שונות בתים אלו, לרוב בקומות התחתונות. את בתים אלו ניתן לראות בעיקר ברחובות קהילת ורשה וקהילת לודז'. חלקה ה'חדש' יותר של הדר יוסף נבנה החל משנות ה-70 וכולל מבני מגורים בני שבע עד שתים עשרה קומות אשר נבנו סביב רחוב שלום אש.
החל משנת 1994 נערכו תוכניות בניין עיר שונות בפרקי זמן שונים, הכוללות מתווה של התחדשות עירונית (פינוי-בינוי). במסגרתה מפונים הדיירים לתקופת הבנייה, ובגמר הבנייה חוזרים הדיירים הוותיקים לדירות חדשות, גדולות יותר. כיום ישנם מספר רב של בתים באזור אשר נבנו מחדש במסגרת תוכניות 'פינוי-בינוי' וכן פרויקטים נוספים מתוכננים בעתיד.
בשנת 2006 נעשה ניסיון כושל לאחד את השכונה עם שכנתה נאות אפקה, לשכונה אחת בשם 'הדר-אפקה'. ניסיון זה כשל לאור התנגדויות שונות של תושבי שתי השכונות.
מאפייני השכונה וגבולותיה > שירותים עירוניים

בהדר יוסף ממוקמים מספר שירותים עירוניים לרווחת תושבי השכונה והשכונות השכנות. ניתן למנות את מתנ"ס בית פרנקפורט, סניף של שירותי בריאות כללית, שבעה בתי כנסת וחמישה גנים ציבוריים. בשכונה נמצא בית ספר יסודי ממלכתי ע"ש דוד ילין, ובית ספר "גיל" של החינוך המיוחד. את השכונה משרת גם המרכז הקהילתי "הדר-אפקה" אשר ממוקם בשכונת נאות אפקה א' בסמוך לגבולה עם שכונת הדר יוסף.
מאפייני השכונה וגבולותיה > תחבורה

השכונה ניזונה משני צירי תנועה מרכזיים: רח' בני-אפרים (המחבר בין גני התערוכה לצומת הפיל) ורח' פנחס רוזן (דרך הרצליה לשעבר) המחבר בין צומת הפיל לקניון איילון. לתוך השכונה נכנסים ארבעה קווי אוטובוסים. בנוסף לקווים ברחובות הסובבים את השכונה לרחבי המטרופולין. בפאתי השכונה אמורות לקום תחנות הדר יוסף וגשר פנחס רוזן של הקו הירוק של הרכבת הקלה. כחלק מתוכנית אסטרטגית רב שנתית של עיריית תל אביב, נסללו ברחבי השכונה מספר שבילי אופניים, בין היתר בצירים מרכזיים כגון רחובות הדר יוסף, שלום אש ויד המעביר וכן לאורך רח' בני אפריים בגבולה המערבי של השכונה.
מאפייני השכונה וגבולותיה > מרכזי קניות

הדר-יוסף מאופיינת בשלושה מרכזי הקניות הפתוחים שבה. המרכז המסחרי הראשי (השוק הישן), מרכז מסחרי ברח' שלום-אש, וכן מרכז מסחרי ישן ברח' קהילת לבוב הפונה לרח' קהילת ורשה. בין החנויות ניתן למנות חנויות מחשבים, אופנה, מזון, בעלי-חיים, מספרות, מסעדות וכן סניף דואר.
מרכז הספורט הלאומי תל אביב

בסמוך אל השכונה ברחוב בכור שלום שיטרית ובצמוד אל פארק הירקון נמצא "מרכז הספורט הלאומי" המהווה גוף המשלים את מכון וינגייט ובו משרדי הוועד האולימפי בישראל, מרכז הספורט הלאומי תל אביב, שבו נערכת אליפות ישראל באתלטיקה קלה. באצטדיון נמצאים גם משרדי איגוד האתלטיקה הישראלי ואיגוד הג'ודו הישראלי. כמו כן, כחלק מהקומפלקס נבנה אולם הדר יוסף בן ה-1,400 מקומות המשמש מספר מקבוצות הספורט בעיר, והן מגרשי טניס רבים. הנהלות אגודות ספורט נוספות נמצאות במקום. בנוסף בסמוך אל המתחם נמצא אצטדיון רמת גן בו נמצאים משרדי ההתאחדות לכדורגל בישראל. בשנת 2019 נפתח במרכז הוולודרום הלאומי ע"ש סילבן אדמס.
לקריאה נוספת

ירון בלסלב, העשור הראשון להתפתחות שכונות תל אביב, שמעבר לירקון, 1958–1947, בתוך עיונים בתקומת ישראל, כרך 23, 2013, בהוצאת מכון בן-גוריון לחקר ישראל והציונות, אוניברסיטת בן-גוריון בנגב
הערות שוליים

↑  ראו מפת ה-PEF, תחת קישורים חיצוניים
↑  אבא בוטביניק, בקצוות הארץ - הדר-יוסף על מים רבים, על המשמר, 29 בינואר 1950
↑  מ. מייזלס, עכשיו מתנקמת בנו הבניה הפזיזה, מעריב, 12 בפברואר 1950
↑  מרכז קהילתי הדר-אפקה
↑  אופניים בעיר - הדור הבא
| --- | --- |
בקרת זהויות :  NLI: 987007403594205171 
בתים מתקופות שונות בשכונה
1656

שנת 1656 היא השנה ה-56 במאה ה-17. זוהי שנה מעוברת, שאורכה 366 ימים. 1 בינואר 1656 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

22 בפברואר – הקדשת בית הקברות היהודי של קהילת שארית ישראל הראשון בצפון אמריקה, בניו יורק
13 במרץ – איסור על יהודי אמריקה לבנות בית כנסת בניו אמסטרדם (שתיקרא לימים ניו יורק)
נולדו

31 במאי – מרן מארה, מלחין ונגן ויול צרפתי (נפטר ב-1728)
ראו גם

ילידי 1656‎
נפטרים ב-1656‎
1655 בספרות
1655 במוזיקה
1655 בפוליטיקה
1655 במדע
מרן מארה
Breathe (מיני-אלבום)

Breathe הוא המיני-אלבום הרביעי של הזמרת-יוצרת הבריטית בירדי. האלבום יצא לאור ב-24 בספטמבר 2013, על ידי חברות התקליטים אטלנטיק רקורדס ו-14 פלור רקורדס. מתוך האלבום יצא סינגל.
רשימת רצועות

| Breathe (EP)> מס' | Breathe (EP)> שם | Breathe (EP)> משך | Breathe (EP)>  | Breathe (EP)>  | Breathe (EP)>  | Breathe (EP)>  | Breathe (EP)>  | Breathe (EP)>  | Breathe (EP)>  |
| --- | --- | --- | --- | --- | --- | --- | --- | --- | --- |
| 1. | Wings  | 4:12 |  |  |  |  |  |  |  |
| 2. | Wings (Live from Abbey Road)  | 5:04 |  |  |  |  |  |  |  |
| 3. | Shine  | 4:04 |  |  |  |  |  |  |  |
| 4. | What You Want  | 4:12 |  |  |  |  |  |  |  |
| 5. | Skinny Love (Live from the Sydney Opera House)  | 3:32 |  |  |  |  |  |  |  |
| משך כולל: | משך כולל: | 21:45 |  |  |  |  |  |  |  |
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הפולק | 13 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 24 בספטמבר 2013 | תקליטור • תקליט | אטלנטיק רקורדס • 14 פלור רקורדס |  |
הערות שוליים

1 2  Breathe - EP, discogs (באנגלית)
↑  Breathe - EP by Birdy (באנגלית בריטית), נבדק ב-2021-01-23
| בירדי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Birdy • Fire Within • Beautiful Lies • Young Heart • Portraits |  |
| מיני אלבומים | Live in London • Live in Paris • Birdy – Artist Lounge EP • Breathe • Piano Sketches • Air: Gemini’s Songs |  |
| סינגלים | "Skinny Love" •" Shelter" • "People Help the People" • "1901" • "Wings" • "No Angel" • "Light Me Up" • "Words as Weapons" • "Let It All Go" • "Keeping Your Head Up" • "Wild Horses" • "Words" • "Blue Skies" • "Surrender" • "Loneliness"	• "Deepest Lonely" • "Second Hands News" • "Little Blue" • "Open Hearts" • "Quietly Yours" • "Raincatchers" |  |
| השתתפות בסינגלים | "Find Me" • "Non c'è più musica" • "Closure" • "Riverbed" |  |
| סינגלים שיווקים | "Hear You Calling" • "Open Your Heart" •" Island Lights" • "If This Is It Now" |  |
| --- | --- |
בקרת זהויות :  MusicBrainz release group: 86407e8a-c24d-4e0c-b77d-f7444da9b6df
1657

שנת 1657 היא השנה ה-57 במאה ה-17. זוהי שנה רגילה, שאורכה 365 ימים. 1 בינואר 1657 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

20 באפריל – יהודי ניו אמסטרדם זוכים בחופש הדת
1 ביוני – הקווייקרים הראשונים מגיעים לניו אמסטרדם (ניו יורק)
נולדו

11 בפברואר – ברנאר דה פונטנל, פילוסוף ומדען צרפתי (נפטר ב-1757)
נפטרו

2 באפריל – פרדיננד השלישי, קיסר האימפריה הרומית הקדושה (נולד ב-1608)
6 באוגוסט – בוגדן חמלניצקי, מנהיג מרד הקוזאקים של 1648 ומחוללן של גזירות ת"ח-ת"ט נגד היהודים (נולד ב-1595)
ראו גם

ילידי 1657‎
נפטרים ב-1657‎
33 (מספר)

| --- | --- |
 כתיב עשרוני:  33
 במילים:  שלושים ושלוש
 מספר סודר:  השלושים ושלוש
 גימטריה:  ל"ג
 גורמים ראשוניים:   \ 11\cdot 3
 כתיב רומי:   \ XXXIII
 כתיב בינארי:  100001
 כתיב הקסדצימלי:  21
33 (במילים בלשון זכר: שלושים ושלושה; בלשון נקבה: שלושים ושלוש) הוא המספר הטבעי הבא אחרי 32 והבא לפני 34.
שלט בית מספר 33 ברחוב בירושלים
במדע

33 הוא המספר האטומי של ארסן.
אייזק ניוטון קבע את הדרגה ה-33 במעלות ניוטון כטמפרטורת הרתיחה של מים.
במדע > במתמטיקה

33 הוא המספר השלם הגדול ביותר שלא ניתן לכתוב כסכום של מספרים משולשיים שונים.
33 בריבוע הוא המספר המעניין 1089.
33 שווה ל – !4+!3+!2+!1.
33 הוא מספר דיופנטי שמצאו לו לראשונה ב-2019 יצוג כ-a³ + b³ + c³, כאשר a,b ו-c הם מספרים שלמים.
מיסטיקה ונומרולוגיה

המספר נחשב לבעל משמעות נומרולוגית ומיסטית בתרבויות שונות.
בנומרולוגיה, 33 שווה ערך לסמל מגן דוד.
בדתות > בנצרות

ישו מת וקם לתחייה בגיל 33.
יוסף הנגר נישא למריה בגיל 33.
לפי הברית החדשה, ישו ביצע 33 נסים.
בדתות > באסלאם

לפי המלומד המוסלמי אל-ע'זאלי שוכני גן העדן מצויים באופן קבוע בגיל 33.
בדתות > ביהדות

ל"ג בעומר הוא היום ה-33 מתחילת ספירת העומר.
בתחומים אחרים

כל אחד משלושת החלקים של הקומדיה האלוהית מורכב מ-33 בתי שיר.
ערוץ 33 הוא ערוץ טלוויזיה ציבורי ישראלי.
המספר 33 הוא בעל משמעות גבוהה לבונים החופשיים והוא אחד מהמספרים הקדושים שלהם ומופיע הרבה בטקסיהם. הדרגה ה-33 בנוסח הסקוטי של המסדר היא הדרגה הגבוהה ביותר.
הערות שוליים

↑  The Uncracked Problem with 33 - Numberphile, נבדק ב-2023-08-30
↑  42 is the new 33 - Numberphile, נבדק ב-2023-08-30
Breathe (אלבום של פנדורה)

Breathe (בעברית: לנשום) הוא אלבום האולפן החמישי של הזמרת השוודית פנדורה. את האלבום הוציאה לאור ב-19 בפברואר 1999 חברת התקליטים יוניברסל מיוזיק גרופ.
רשימת רצועות

| מס' | שם | משך |
| --- | --- | --- |
| 1. | You'll Be Alright  | 3:46 |
| 2. | My Own Way  | 4:01 |
| 3. | You Don't Want to Know  | 3:42 |
| 4. | Talk to Me  | 3:31 |
| 5. | Free Zone  | 3:40 |
| 6. | Breathe  | 4:06 |
| 7. | Mama  | 3:59 |
| 8. | Tell Me  | 3:50 |
| 9. | I Can Get It  | 4:25 |
| 10. | Love Don't Need No Lies  | 3:42 |
| 11. | A Broken Soul  | 4:00 |
| 12. | Act of Faith  | 4:08 |
| 13. | Do You Want Me Back  | 3:22 |
| 14. | Sayonara  | 3:15 |
| 15. | Bright Eyes (רצועת בונוס)   | 3:47 |
| 16. | This Could Be Heaven (רצועת בונוס)   | 4:02 |
| משך כולל: | משך כולל: | 67:14 |
נתוני מכירות

| מקום | תארים | מכירות |
| --- | --- | --- |
| יפן (RIAJ) | זהב | 100,000 |
היסטוריית יציאות לאור

| אזור | תאריך | פורמט | חברת תקליטים | קטלוג |
| --- | --- | --- | --- | --- |
| יפן | 19 בפברואר 1999 | תקליטור | יוניברסל מיוזיק גרופ | MVCZ-10035 |
| סקנדינביה | 1999 | תקליטור | יוניברסל מיוזיק גרופ | UMD 70111 |
הערות שוליים

↑  "Breathe by Pandora". Last FM. נבדק ב-18 באפריל 2017. {{cite web}}:  (עזרה)
↑  "Pandora "Breathe"". HMV JP. נבדק ב-18 באפריל 2017. {{cite web}}:  (עזרה)
| --- | --- |
בקרת זהויות :  MusicBrainz release group: fb0aec96-aab2-3dc6-9181-3dcef999d5ed
Astronomia

| --- | --- |

 סינגל בביצוע טוני איגי
 יצא לאור:  13 במרץ 2010
 פורמט:  הזרמת מוזיקה • הורדה דיגיטלית
 סוגה:  EDM
 אורך:  3:38
 חברת תקליטים:  סוני מיוזיק אנטרטיינמנט
 לחן:  טוני איגי
 הפקה:  טוני איגי
 עיבוד:  וייסטון 
 
Astronomia הוא סינגל של מוזיקאי ה-EDM הרוסי טוני איגי (אנ'), שיצא לאור ב-13 במרץ 2010. הסינגל זכה לפופולריות בשנת 2020, בעת מגפת הקורונה, בשל ממים אינטרנטיים רבים.
וידאו קליפ

הווידאו קליפ הרשמי של הסינגל פורסם ביוטיוב ב-21 בדצמבר 2015, ולאחר מכן נמחק ופורסם מחדש ב-9 בפברואר 2018. בקליפ נראה גבר המחופש לחייזר חוטף ילד.
רמיקס

ב-9 ביולי 2014, פורסם רמיקס רשמי לסינגל בשיתוף צמד התקליטנים ההולנדי וייסטון (אנ') באתר יוטיוב, שפורסם לאחר מכן גם בפלטפורמות הזרמות המוזיקה בספטמבר 2016.
הצלחה

השיר זכה לפופולריות הראשונית שלו בשנת 2016, שנתיים לאחר שיצא הרמיקס של השיר. בפברואר 2020, במהלך מגפת הקורונה, זכה השיר לפופולריות מחודשת עקב שימוש בו במם אינטרנט בשם "Dancing Pallbearers" (אנ'), המציג קבוצת גנאים המחזיקים ארון מתים ורוקדים לצלילי השיר. בעקבות זאת, הגיע הסינגל למצעדי מוזיקה שונים, בהם מצעדי המוזיקה של ולוניה, צרפת, גרמניה ואיטליה, וכן להצלחה בפלטפורמת שיתוף הווידאו טיקטוק, בה נעשו מיליוני סרטונים המשתמשים בשיר, ובאתר יוטיוב, בו זכה לכ-40 מיליון צפיות תוך מספר שבועות.
נכון לנובמבר 2022, הרמיקס לשיר זכה ל-296 מיליון השמעות ברשת הזרמת המדיה ספוטיפיי.